อำเภอเสิงสาง

เสิงสาง เป็นอำเภอหนึ่งของจังหวัดนครราชสีมา

ประวัติศาสตร์
 วันที่   7  พฤษภาคม  2519   แยกพื้นที่ตำบลสระตะเคียน อำเภอครบุรี มาตั้งเป็น กิ่งอำเภอเสิงสาง  ขึ้นกับอำเภอครบุรี
 วันที่  16  กันยายน  2520   ตั้งตำบลเสิงสาง ตำบลโนนสมบูรณ์ และตำบลกุดโบสถ์ แยกออกจากตำบลสระตะเคียน
 วันที่  26  มีนาคม  2522   ยกฐานะเป็น  อำเภอเสิงสาง โดยมีนายอำเภอคนแรกคือ จารุพงศ์ เรืองสุวรรณ
 วันที่  11  พฤศจิกายน  2524   จัดตั้งสุขาภิบาลโนนสมบูรณ์ในท้องที่บางส่วนของตำบลโนนสมบูรณ์ และจัดตั้งสุขาภิบาลเสิงสางในท้องที่บางส่วนของตำบลเสิงสาง
 วันที่  15  สิงหาคม  2526  ตั้งตำบลสุขไพบูลย์ แยกออกจากตำบลเสิงสาง
 วันที่  7   กันยายน   2538   ตั้งตำบลบ้านราษฎร์ แยกออกจากตำบลโนนสมบูรณ์
 วันที่  25  พฤษภาคม  2542   ยกฐานะจากสุขาภิบาลเสิงสางและสุขาภิบาลโนนสมบูรณ์เป็นเทศบาลตำบลเสิงสางและเทศบาลตำบลโนนสมบูรณ์ตามลำดับ

ที่ตั้งและอาณาเขต 
อำเภอเสิงสางตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอหนองบุญมาก และอำเภอหนองกี่ (จังหวัดบุรีรัมย์)
 ทิศตะวันออก ติดต่อกับอำเภอโนนสุวรรณ อำเภอปะคำ และอำเภอโนนดินแดง (จังหวัดบุรีรัมย์)
 ทิศใต้ ติดต่อกับอำเภอโนนดินแดง (จังหวัดบุรีรัมย์) และอำเภอวัฒนานคร (จังหวัดสระแก้ว)
 ทิศตะวันตก ติดต่อกับอำเภอครบุรี

การแบ่งเขตการปกครอง

การปกครองส่วนภูมิภาค 
อำเภอเสิงสางแบ่งพื้นที่การปกครองออกเป็น 6 ตำบล 87 หมู่บ้าน

การปกครองส่วนท้องถิ่น 
ท้องที่อำเภอเสิงสางประกอบด้วยองค์กรปกครองส่วนท้องถิ่น 8 แห่ง ได้แก่
 เทศบาลตำบลเสิงสาง ครอบคลุมพื้นที่บางส่วนของตำบลเสิงสาง
 เทศบาลตำบลโนนสมบูรณ์ ครอบคลุมพื้นที่บางส่วนของตำบลโนนสมบูรณ์
 องค์การบริหารส่วนตำบลเสิงสาง ครอบคลุมพื้นที่ตำบลเสิงสาง (เฉพาะนอกเขตเทศบาลตำบลเสิงสาง)
 องค์การบริหารส่วนตำบลสระตะเคียน ครอบคลุมพื้นที่ตำบลสระตะเคียนทั้งตำบล
 องค์การบริหารส่วนตำบลโนนสมบูรณ์ ครอบคลุมพื้นที่ตำบลโนนสมบูรณ์ (เฉพาะนอกเขตเทศบาลตำบลโนนสมบูรณ์)
 องค์การบริหารส่วนตำบลกุดโบสถ์ ครอบคลุมพื้นที่ตำบลกุดโบสถ์ทั้งตำบล
 องค์การบริหารส่วนตำบลสุขไพบูลย์ ครอบคลุมพื้นที่ตำบลสุขไพบูลย์ทั้งตำบล
 องค์การบริหารส่วนตำบลบ้านราษฎร์ ครอบคลุมพื้นที่ตำบลบ้านราษฎร์ทั้งตำบล

สถานที่ท่องเที่ยว 
อุทยานแห่งชาติทับลาน
เขื่อนลำปลายมาศ (หาดชมตะวัน)
พระมหาเจดีย์บรรจุพระบรมสารีรกธาตุ วัดสว่างวนาราม
วัดเสิงสาง (วัดหลวงปู่สอน)
วัดเขาซับพงโพดฯ (ผาแดง)
แก่งวังเสถียน (น้ำตกวังเสถียน)
อ่างเก็บน้ำห้วยเตย
อ่างเก็บน้ำห้วยหิน
อ่างเก็บน้ำคลองรบ (บึงบัวแดง)

อ้างอิง

ส